ระเบียบกรมสอบสวนคดีพิเศษว่าด้วยข้อมูลข่าวสารของราชการพ.ศ. ๒๕๖๒ โดยที่เป็นการสมควรปรับปรุงระเบียบกรมสอบสวนคดีพิเศษว่าด้วยข้อมูลข่าวสารของราชการ พ.ศ. ๒๕๔๘ และเพื่อให้การบริหาร การจัดระบบ การขอ การอนุญาตและการบริหารข้อมูลข่าวสารของกรมสอบสวนคดีพิเศษเป็นไปด้วยความเรียบร้อย รวดเร็ว และมีประสิทธิภาพถูกต้องตามกฎหมายและระเบียบของราชการอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ มาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และที่แก้ไขเพิ่มเติมและอธิบดีกรมสอบสวนคดีพิเศษจึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกรมสอบสวนคดีพิเศษ ว่าด้วยข้อมูลข่าวสารของราชการพ.ศ. ๒๕๖๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมสอบสวนคดีพิเศษว่าด้วยข้อมูลข่าวสารของราชการ พ.ศ. ๒๕๔๘ ระเบียบกรมสอบสวนคดีพิเศษ ว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๕๘ และระเบียบกรมสอบสวนคดีพิเศษ ว่าด้วยข้อมูลข่าวสารของราชการ(ฉบับที่ ๓) พ.ศ. ๒๕๖๐บรรดาระเบียบข้อบังคับ และคำสั่งอื่นใดของกรมสอบสวนคดีพิเศษในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงานราชการ พนักงานจ้างเหมาบริการและผู้ซึ่งมาช่วยปฏิบัติงานของกรมสอบสวนคดีพิเศษข้อ๕ ในระเบียบนี้ข้อมูลข่าวสารของกรมสอบสวนคดีพิเศษหมายความว่า ข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรมสอบสวนคดีพิเศษผู้ยื่นคำขอ หมายความว่า บุคคลธรรมดาหรือนิติบุคคลตามกฎหมายที่มิใช่ส่วนราชการ รัฐวิสาหกิจ องค์การมหาชน หรือหน่วยงานอื่นของรัฐไม่ว่าจะเป็นองค์กรในฝ่ายบริหาร ฝ่ายนิติบัญญัติ ฝ่ายตุลาการ หรือเป็นองค์กรอิสระหรือองค์กรอัยการอธิบดีหมายความว่า อธิบดีกรมสอบสวนคดีพิเศษรองอธิบดีหมายความว่า รองอธิบดีกรมสอบสวนคดีพิเศษที่ได้รับมอบหมายให้กำกับดูแลงานของหน่วยงานในสังกัดหัวหน้าหน่วยงานในสังกัดหมายความว่า หัวหน้าหน่วยงานในสังกัดที่ครอบครองหรือควบคุมดูแลข้อมูลข่าวสารนั้นข้อ๖ ให้อธิบดีเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ให้อธิบดีมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของกรมสอบสวนคดีพิเศษ ข้อ ๗ ให้มี คณะกรรมการข้อมูลข่าวสารของกรมสอบสวนคดีพิเศษเรียกโดยย่อว่า กข.กสพ. ประกอบด้วย รองอธิบดีกรมสอบสวนคดีพิเศษที่กำกับดูแลกองกฎหมายเป็นประธานกรรมการเลขานุการกรม และข้าราชการในกรมสอบสวนคดีพิเศษที่ได้รับการแต่งตั้งอีกไม่เกิน๗ คน เป็นกรรมการให้ผู้อำนวยการกองกฎหมาย เป็นกรรมการและเลขานุการ และให้ข้าราชการในกองกฎหมายอย่างน้อยสองคน เป็นผู้ช่วยเลขานุการข้อ๘ ให้ กข.กสพ. มีอำนาจและหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาต และการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์และวิธีดำเนินการการพิจารณาประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่กรมสอบสวนคดีพิเศษ หรือส่งไปยังหอจดหมายเหตุแห่งชาติกรมศิลปากร กระทรวงวัฒนธรรมหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับหน่วยงานในสังกัด(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อให้ปฏิบัติการในเรื่องใด ๆ ตามที่ กข.กสพ. มอบหมาย(๙) เชิญบุคคลใด ๆ มาสอบถามหรือให้ชี้แจงแสดงความคิดเห็นเกี่ยวกับข้อมูลข่าวสาร(๑๐)ดำเนินงานอื่นใดตามที่อธิบดีมอบหมายข้อ๙ การประชุม กข.กสพ. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งขึ้นทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๐ ให้นำความในข้อ ๙ มาใช้บังคับกับการประชุมของคณะอนุกรรมการที่กข.กสพ. แต่งตั้งโดยอนุโลมข้อ ๑๑ มติของ กข.กสพ.ต้องได้รับความเห็นชอบจากอธิบดีจึงจะดำเนินการตามมตินั้นได้หมวด ๒การจัดระบบข้อมูลข่าวสาร ข้อ๑๒ ให้หน่วยงานในกรมสอบสวนคดีพิเศษจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ๑๓ ในการดำเนินงานตามข้อ ๑๒ ให้หน่วยงานในกรมสอบสวนคดีพิเศษจัดให้มีเจ้าหน้าที่เพื่อควบคุม ดูแล ตรวจสอบ ติดตามและประสานงานในการดำเนินงานดังกล่าวให้เป็นไปโดยความเรียบร้อยหมวด ๓การขอข้อมูลข่าวสารและการอนุญาต ข้อ ๑๔ บุคคลใดประสงค์จะเข้าตรวจดูหรือขอถ่ายสำเนาข้อมูลข่าวสาร ให้ยื่นคำขอตามแบบแนบท้าย หรือทำเป็นหนังสือพร้อมทั้งแสดงเหตุผลและความจำเป็นยื่นต่ออธิบดีหรือผู้มีอำนาจอนุญาตกรณีส่วนราชการ รัฐวิสาหกิจ องค์การมหาชน หรือหน่วยงานอื่นของรัฐไม่อยู่ภายใต้บังคับแห่งระเบียบนี้ แต่ให้ถือปฏิบัติตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖ข้อ๑๕ ผู้มีอำนาจอนุญาตตามระเบียบนี้ ได้แก่(๑)หัวหน้าหน่วยงานในสังกัด สำหรับการขอข้อมูลข่าวสารที่อยู่ในความครอบครองหรือควบคุมดูแลของหน่วยงานของตน(๒)รองอธิบดี สำหรับการขอข้อมูลข่าวสารที่อยู่ในความครอบครองหรือควบคุมดูแลของหน่วยงานที่ตนกำกับดูแล(๓)อธิบดี สำหรับการขอข้อมูลข่าวสารทุกประเภทข้อ๑๖ การขอข้อมูลข่าวสารและการอนุญาต ให้เป็นไปตามหลักเกณฑ์ท้ายระเบียบนี้ โดยให้ดำเนินการภายในระยะเวลาตามที่กฎหมายว่าด้วยข้อมูลข่าวสารของราชการกำหนดไว้ข้อ๑๗ ข้อมูลข่าวสารใด หากมีกฎหมาย ระเบียบมติคณะรัฐมนตรี ประกาศ หรือคำสั่งกำหนดวิธีการและเงื่อนไขหรือวิธีปฏิบัติเกี่ยวกับการเปิดเผยการขอข้อมูลข่าวสาร และการอนุญาตไว้เป็นพิเศษให้ปฏิบัติตามกฎหมาย ระเบียบ มติคณะรัฐมนตรี ประกาศ หรือคำสั่งว่าด้วยการนั้นหมวด ๔การบริการข้อมูลข่าวสาร ข้อ๑๘ ให้หน่วยงานในกรมสอบสวนคดีพิเศษรวบรวมจัดเตรียม และจัดให้มีข้อมูลข่าวสารที่ดำเนินการเสร็จสิ้นแล้วและอยู่ในความรับผิดชอบเพื่อเผยแพร่ ขาย จำหน่าย จ่ายแจก ตรวจดูและศึกษา ค้นคว้า และเผยแพร่ ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำ หรือความเห็นของ กข.กสพ.ข้อ๑๙ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๘ โดยอนุโลม เว้นแต่เป็นเรื่องลับ ตามระเบียบว่าด้วยการรักษาความปลอดภัยแห่งชาติ พ.ศ.๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการ หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตเห็นว่าเป็นเรื่องที่ไม่ต้องเปิดเผยข้อ๒๐ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามหลักเกณฑ์ที่ กข.กสพ. กำหนดข้อ ๒๑ การเรียกค่าธรรมเนียมการขอเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่ กข.กสพ. กำหนด โดยความเห็นชอบของคณะกรรมการข้อมูลข่าวสารของราชการกรณีมีเหตุจำเป็นหรือเหตุสมควรอย่างอื่น ให้ผู้มีอำนาจอนุญาตยกเว้นหรือลดค่าธรรมเนียมได้ตามที่เห็นสมควรและรายงานให้อธิบดีทราบการรับรองสำเนาข้อมูลข่าวสารตามวรรคหนึ่งให้เจ้าหน้าที่ที่รับผิดชอบข้อมูลข่าวสารตั้งแต่ระดับปฏิบัติการหรือเทียบเท่าขึ้นไปเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ ให้รับรองตามจำนวนที่ผู้ยื่นคำขอขอให้รับรองข้อ๒๒ รายได้จากการขาย หรือจำหน่ายข้อมูลข่าวสารตามข้อ๒๐ และค่าธรรมเนียมตามข้อ ๒๑ ให้ปฏิบัติตามระเบียบของราชการข้อ๒๓ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลืองเช่น จำนวนข้อมูลข่าวสาร ระยะเวลา และค่าใช้จ่ายในการส่ง โดยให้หัวหน้าหน่วยงานในสังกัดที่ครอบครองหรือควบคุมดูแลข้อมูลข่าวสารนั้นเป็นผู้พิจารณาข้อ๒๔ การบริการข้อมูลข่าวสาร ให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖หมวด ๕สถานที่บริการข้อมูลข่าวสาร ข้อ๒๕ ให้หน่วยงานในกรมสอบสวนคดีพิเศษ ควบคุมดูแลข้อมูลข่าวสารที่อยู่ในความรับผิดชอบ ให้เป็นไปตามกฎหมายและระเบียบของราชการและจัดสถานที่บริการข้อมูลข่าวสาร ดังนี้ให้ฝ่ายประชาสัมพันธ์สำนักงานเลขานุการกรม เป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐเรียกว่า ศูนย์ข้อมูลข่าวสารของกรมสอบสวนคดีพิเศษ โดยให้มีหน้าที่ ดังต่อไปนี้ก.ให้บริการข้อมูลข่าวสารที่อยู่ระหว่างดำเนินการของหน่วยงานในกรมสอบสวนคดีพิเศษและข้อมูลข่าวสารที่ดำเนินการเสร็จแล้วข.เป็นศูนย์ประสานงานกับหน่วยงานในกรมสอบสวนคดีพิเศษเพื่อให้บริการข้อมูลข่าวสารค.จัดทำประกาศกรมสอบสวนคดีพิเศษ และกำหนดสถานที่ติดต่อขอรับข้อมูลข่าวสารของกรมสอบสวนคดีพิเศษประกาศณ วันที่ ๒๒ มกราคม พ.ศ. ๒๕๖๒พันตารวจเอกไพสิฐ วงศ์เมืองอธิบดีกรมสอบสวนคดีพิเศษ[เอกสารแนบท้าย]๑. หลักเกณฑ์การขอข้อมูลข่าวสารและการอนุญาตตามข้อ๑๖(ดูข้อมูลจากภาพกฎหมาย)พิไลภรณ์/ธนบดี/จัดทำ๑๐ มิถุนายน๒๕๖๒[๑] ราชกิจจานุเบกษาเล่ม ๑๓๖/ ตอนพิเศษ ๔๗ ง/หน้า ๑๐/๒๒ กุมภาพันธ์ ๒๕๖๒